google/wiki40b huggingface dataset:
Peter Philips

Peter Philips (født rundt 1560; død rundt 1628) var en betydelig engelsk renessansekomponist, organist og katolsk prest, og en av sin tids største klavervirtuoser.
Som katolikk i det protestantiske England tilhørte Philips en undertrykt minoritet og forlot hjemlandet for godt i 1582. I 1593 ble han anklaget for å planlegge mord på dronning Elisabet, men slapp fri på grunn av bevismangel.
Philips var en svært produktiv komponist, det er bevart hundrevis av motetter etter ham, og han skrev mye instrumentalverk og musikk for consorts. Videre transkriberte og arrangerte han mange italienske motetter og madrigaler av komponister som Orlando di Lasso, Giovanni Pierluigi da Palestrina og Giulio Caccini.
Philips' stilen er heller atypisk for engelsk renessansemusikk og viser påvirkning fra hans reiser i Nederlandene og Italia.
Noen av verkene for klaviaturinstrumenter er bevart i Fitzwilliam Virginal Book. Også den svenske Dübensamlingen inneholder verk av Philips.
Straffedes organisasjon i Norge

Straffedes Organisasjon i Norge (SON) er en landsomfattende interesseorganisasjon som drives for og av straffede i Norge. Straffedes Organisasjon i Norge ønsker å være alle straffedes talerør overfor justismyndighetene, Kriminalomsorgen og overfor det øvrige samfunn og hjelpeapparat. De driver rådgivningstjeneste og fangetelefon.
SON har kontor i Hjelmsgate 5 i Oslo.
Kimseyini

Utseende

Bakkroppen har tre synlige segmenter, det bakerste av disse er ganske lite.

Utbredelse

Arten er beskrevet fra Sentral-Asia (Usbekistan).
Pavel Mamajev

Landslaget

17. november 2010 fikk han sin første landskamp for Russland mot Belgia.
Han ble tatt ut i Russlands EM-tropp til EM i Frankrike 2016.
Pseudopachydema

Utseende

Middelsstore (ca. 15 millimeter), avlange, noe hårete, rødbrune oldenborrer. "Snuten" (clypeus) er litt innbuktet i midten. Pronotum har rundede sider. Beina er kraftige, leggene (tibiae) kraftig utvidete mot spissen, på mellom- og bakbeina med to tverr-rader av , stive børster.

Utbredelse

Slekten er utbredt i Kaukasus-fjellene i Armenia og Aserbajdsjan.
Absinth (album)

Absinth er et musikkalbum med Absinth, utgitt i 2005. Dette er bandets debutalbum og ble produsert og mikset av Tommy Hansen.
Burundis flagg

Burundis flagg ble tatt i bruk 28. mars 1967. Flagget har et hvitt kryss med en hvit sirkel i midten som deler flagget opp i fire felter, to røde og to grønne. Den hvite fargen symboliserer renhet, den grønne fargen håp og den røde kampen for uavhengighet. I sentrum av den hvite sirkelen er det tre stjerner som står for de tre største etniske gruppene i Burundi: hutuene, twaene og tutsiene. De tre stjernene står også for de tre elementene i nasjonens motto: enhet, arbeid og fremskritt.
Francisco Calvo

Landslaget

Han ble tatt ut i Costa Ricas tropp til VM i fotball 2018 i Russland.
Henrik I av Bayern

Henrik I av Bayern (Henrik den trettekjære) (født 919 eller 921, død 1. november 955) var hertug av Bayern og sønn av den saksiske hertug Henrik I av Sachsen (Henrik Fuglefangeren) og hans andre kone Matilda av Ringelheim. Hans eldre bror Otto ble etter farens død utropt til hertug av Sachsen og i 962 til keiser av Det tysk-romerske rike. De tilhørte den saksiske adelsslekten Liudolfingene – oppkalt etter deres farfar Liudolf av Sachsen.
I 938 sluttet Henrik forbund med Ottos motstandere Eberhard av Franken og sin egen svoger Giselbert av Lothringen (gift med hans søster Gerberga) og gikk til kamp mot hertugen, godt oppildnet av sin mor Matilda som betraktet Henrik som sin yndlingssønn og helst ville foretrukket ham på tronen. Den taktisk dyktige Otto klarte imidlertid å slå ned opprøret i slaget ved Birten (939) og Henrik måtte flykte fra Tyskland og til Ludvig IV av Frankrike. Etter inngripen fra moren Matilda ble Otto raskt forsonet med sin bror og Henrik ble hentet tilbake og utropt til hertug av Lorraine. Her klarte han ikke å hevde sin autoritet, og kort tid etter (i 940) mistet han dette embetet. På nytt gikk han til angrep på Otto, men et attentatforsøk i Quedlinburg i påsken 941 ble avslørt og Henrik ble arrestert og holdt i fangenskap i Ingelheim. Han ble løslatt samme år, og i 948 giftet han seg med den bayerske adelskvinnen hertuginne Judith av Bayern, datter av hertug Arnulf av Bayern. Henrik ble dermed hertug av Bayern. Her utvidet han sin makt og sitt hertugdømme gjennom å utnytte krigen mellom ungarerne og Otto og å gå til krig mot et svekket Ungarn. Han allierte seg med sin bror og bidro til å bringe den tilfangetatte tysk-romerske dronning Adelaide til Pavia, mens Otto marsjerte mot Roma. Otto ble senere gift med Adelaide og ble kronet til keiser i Roma.
Henrik bidro i 953-954 til å slå ned opprøret fra Ottos sønn Liudolf og hans forbundsfelle Konrad den røde av Franken. Han døde i 955.
Foruten broren Otto og søsteren Gerberga hadde Henrik søsteren Hedwig (gift med Hugo den store og mor til kong Hugo Capot) og broren Bruno den store som ble erkebiskop i Köln og senere hertug av Lotharingia.
Henrik fikk ett barn med sin kone Judith, hertug Henrik II av Bayern. Henrik II ble far til Gisela av Ungarn (gift med St. Stefan I av Ungarn) og keiser Henrik II av Det tysk-romerske rike som ble keiser etter Otto IIIs død i 1002. Keiser Henrik II hadde ingen arvinger og med ham døde herresiden i Det ottonianske dynasti ut i 1024.
Henrik ble begravet i Niedermünster i Regensburg hvor også hans kone Judith er gravlagt.
Volleyball under Asialekene 1974

Volleyball under Asialekene 1974. Volleyball var en av flere sporter under de sjuende Asialekene som ble arrangert i Teheran i Iran mellom 1. og 16. september 1974. Det var en turnering for menn og en for damer. Åtte herrelag og fem damelag deltok.
Buj (elv)

Buj (russisk: Буй) er ei elv i Perm kraj, republikken Basjkortostan og republikken Udmurtia i Russland. Den er ei venstre sideelv til Kama, og er 228 km lang, med et nedslagsfelt på 6530 km². Den begynner sør for Perm Krai i distriktet Kuyedinski, og deretter flyter gjennom nordvestlige Basjkortostan og inn i elven Kama innenfor Udmurtia til sør for byen Kambarka.
Handelshuset Thommesen – Smith

Handelshuset Thommesen – Smith i Arendal ble grunnlagt 23. mai 1832.

Eierskap

Bak sto Thor Thommesen, som opprettet firmaet T. Thommesen. 1. juni 1860 ble firmanavnet endret til T. Thommesen & Søn, da sønnen Jens T. Thommesen ble opptatt som kompanjong (uten eierskap). 10. juli 1876, etter at både grunnleggeren og hans hustru var døde, ble firmaet delt mellom svigersønnen Julius M. Smith og sønnen Jens. Etter Jens død overtok hans hustru Gunhild Birgithe Thommesen (1845–1937) ektemannens halvdel av selskapet. 7. desember 1903 ble Smiths sønn Mads Henrik Smith og Thommesens sønner, Thor Thommesen og Olaf Thommesen, tatt opp i firmaet. 24 dager senere trådte Smith og enkefru Thommesen ut av selskapet og overlot eierskapet til de tre barna, med like stor del hver. Da Olaf Thommesen døde i 5. desember 1922 ble nevøen Jens T. Thommesen tatt opp i selskapet. Da Mads Henrik Smith døde 7. juli 1933 satt Thor Thommesen og nevøen Jens som eneinnehavere, hvor passiva og aktiva tilhørte sistnevnte.

Virksomhet

Firmaet T. Thommesen startet med assortert engros- og detaljhandel frem til 1868, så manufakturhandel til 1857. Etter dette kommisjonshandel med danske varer til 1862, så korn til 1874. Fra 1834 til 1916 drev firmaet med rederivirksomhet. Selskapet styrte og finansierte firmaene T. Thommesen & Smith, Smith & Thommesen, og skipene som etter 1. oktober 1898 ble drevet som egne aksjeselskap.
5. juni 1857 ble firmaet T. Thommesen & Smith opprettet for å drive trelasthandel og skipsbyggerivirksomhet. Dette firmaet ble formalt oppløst 19. juli 1878. Svogrene Smith og Thommesen drev mye forretninger sammen, og de begynte å bruke firmanavnet Smith & Thommesen rundt 1867. Dette firmaet drev med trelasthandel, selfangst og gruvedrift. Av eiendeler var Strømsbu sag, Rygene brug, Løgebergskåret skipsverft, Frolands verk og flere store skogeiendommer. Ut fra selskapet ble AS Rygene Træmassefabriker utskilt som eget selskap, som tok seg av tresliperiet på Rygene.
Sentrum i firmaets virksomhet var kjøpmannsgården som går under navnet Thommesengården.
Christian Borch

Bakgrunn

Christian Borch er sønn av en skipsmegler. Da han var fire år gammel, flyttet familien til Oslo og bosatte seg på Holmenkollen. Etter å ha gått på Ris skole, dro Borch til sjøs som 17-åring, og seilte i utenriksfart som dekksgutt, senere som jungmann i cruisefart i vel ett år. Han tok Examen Artium i 1963. Borch studerte først jus, men sluttet og tok journalistutdanning i Oslo. Under studiene arbeidet han i Morgenbladet. Senere studerte han ved London School of Economics, og arbeidet samtidig i The Times. Han gikk senere Hovedkurset ved Forsvarets høgskole.

Karriere

Etter noen år i Norges Industriforbund, ble Borch nyhetsredaktør for Morgenbladet i 1974. Han ble ansatt i utenriksredaksjonen i NRK Radio i 1978, der han særlig arbeidet med sikkerhetspolitikk, NATO og europeiske spørsmål. Han fulgte blant annet opprettelsen av Solidarnosc i Polen på nært hold. I 1982-83 gjennomgikk han hovedkursert ved Forsvarets høgskole. I 1985 gikk Borch over til utenriksredaksjonen i Dagsrevyen i NRK Fjernsynet. Han var redaksjonssjef for utenriksredaksjonen fra 1989 til 1991, og arbeidet siden som redaktør og programleder for Utenriksmagasinet og Søndagsrevyen. Fra 2000 var han nyhetsanker i Dagsrevyen fram til han begynte som programleder i Urix i 2010 sammen med Annette Groth. Borch arbeidet i Urix fram til han ble pensjonert  da han fylte 70 år i 2014.
Foruten arbeidet i nyhetene har Christian Borch også vært programleder for TV-aksjonen tre ganger, i 1995, 1999 og 2006, og han var programleder for Sommeråpent i 1996 sammen med Raheela Kokab.
I tillegg til sin journalistiske karriere, har Borch hatt en utstrakt virksomhet som foredragsholder og foreleser i inn- og utland. Som pensjonist har han dessuten startet sin egen blogg på CappelenDamms hjemmesider (forlagsliv.no), og er medarbeider i podkasten Du Verden!, sammen med kollegene Stig Arlid Pettersen og Ingerid Salvesen.

Privatliv

Hans første kone ble syk og døde i 1988; sammen med henne har Borch to barn. Han giftet seg på nytt i 1992, men ble skilt fra sin andre kone i 2007.
Sunwu

Sunwu (kinesisk: 孙吴县; pinyin: Sūnwú Xiàn) er et fylke i provinsen Heilongjiang i Folkerepublikken Kina. Det ligger i byprefekturet Heihe.
Befolkningen var på 89 024 innbyggere i 1999.

Samferdsel

Kinas riksvei 202 løper gjennom området. Den begynner i Heihe i provinsen Heilongjiang, passerer gjennom Harbin og Shenyang, og ender i Dalian ved Gulehavet.
En del forestillinger om rovdyr

En del forestillinger om rovdyr er en norsk dokumentarteater-forestilling, som ble satt opp av Hedmark Teater. Premieren fant sted 26. september 2008 i Våler i Hedmark. Siste forestilling ble holdt på Hamar 7. november 2008.
Samtlige kommuner i Hedmark og noen i Oppland ble besøkt. Den ble spilt 36 ganger.
Regissør Aslak Svensgaard Moe har stått for dramatiseringen av et omfattende researchmateriale, innhentet av ham og skuespillerne. De har reist rundt i Hedmark, Oppland og Oslo og pratet med sauebønder, jegere, bygdefolk, forsker, skolebarn samt politikere om rovdyr og sauer. Stykket, som ikke er et skuespill i ordinær forstand, består av ordrette sitater.
Fem skuespillere står på scenen og gir stemme til de intervjuede på deres egen dialekt eller sosiolekt.
Norsk laksefestival

Norsk laksefestival arrangeres midtsommers hvert år i Surnadal på Nordmøre.
Festivalen har blitt arrangert siden 2000 med laksefiske i fokus og innledes normalt med en faglig villakskonferanse. Hovedarrangementet er fiskekonkurranse i elva Surna, der den som fanger den største laksen blir kåret til laksekonge. Også utedans, andeløp, martnadsgate, tivoli, konserter og andre aktiviteter er en del av festivalen.
Kristin Nørstebø

Klubb

Nørstebø hadde spilt for de norske klubbene Stabæk, Glassverket og Vipers Kristiansand, da hun i 2018 valgte å trappe ned håndball på fulltid og signerte en toårskontrakt med Tertnes.

Landslag

Nørstebø fikk 17 kamper og scoret 32 mål for Norges juniorlandslag mellom 16. oktober 2008 og 31. juli 2010, og har gullmedalje fra både Junior-EM og Junior-VM.
26. mars 2011 debuterte hun for det norske A-landslaget mot Russland.
Tæmme trøll

Tæmme trøll er et musikkalbum med Lillebror Vasaasen, utgitt i 1998.
Baseball under Sentralamerikanske og karibiske leker 1962

Baseball under Sentralamerikanske og karibiske leker 1962. Baseball var en av flere sporter i de niende sentralamerikanske og karibiske leker som ble arrangert i Kingston på Jamaica i perioden 15. til 28. august 1962. Det var niende gangen som baseball var med i de sentralamerikanske og karibiske leker. Det var kun en turnering for menn.
Svinesund handelsområde

MaxiMat Svinesund

MaxiMat Svinesund åpnet dørene i 1999 og er en matbutikk med en omsetning på  SEK 284 millioner i 2010.
Skrog (skip)

Sammendrag

Skrog på skip og båter er den flytende delen av skipet. 
Ulike typer skip har ulike skrogformer alt etter hvilket behov de har. Behovet stilles av ønsket hastighet, ønsket lasteevne, ønsket sjødyktighet. Skroget på et skip omfatter kjøl, spanter (innvendige ribber), kledning (hud), dekk og fast innredning, men ikke rigg, maskineri og ror. Skip og båter kan ha en, to eller flere skrog. En toskrogsbåt kalles katamaran, treskrogs trimaran.  Tidlige tankskip hadde enkelt skrog (single hull), mens det nå er vanlig å bygge tankskipene med dobbelt skrog (double hull.)
For å minimere motstand brukes ofte en tilnærmet kule-, pære- eller dråpeform i fronten både i fly- og skipsskrog. På fly er formen modifisert for å gi piloten det nødvendige synsfelt. På skip kalles dette bulbbaug.
Macrodactylini

Utseende

Middelsstore skarabider, kroppen gjerne kledt med lyse skjell. De har forholdsvis lange bein med kraftige klør, ofte rødlige på farge. Navnet "Macrodactylus" betyr "med store fingre" og viser til dette.

Utbredelse

Gruppen lever bare i den Nye Verden.
Albue

Albuen er leddet mellom overarm og underarm.
Leddet er et hengselledd mellom humerus (overarmsbenet) og ulna (albuebenet), som er en av de to knoklene i underarmen. Den andre knokkelen i underarmen, radius (spolebenet), er i kontakt med albueleddet med en liten sylindrisk formet øvre ende, radiushodet, slik at den nesten flate øvre enden er i kontakt med humerus og utsiden av den sylindriske enden glir mot ulna. 
Ved rotasjon av underarmen og hånda roterer radiushodet. Det kalles supinasjon når håndflaten kommer opp, og pronasjon når håndbaken kommer opp.
Albuespissen, olecranon, er den øvre enden av ulna.
Albuen kan bøyes mye, slik at over- og underarm bare har en vinkel på ca. 20 grader. Ved full utstrekking kan albuen overstrekkes, slik at den bøyer 5-10 grader andre veien.
Leddet består av bruskdekkede flater på alle de tre bena, og det er en leddkapsel som er dekket på innsiden av en glatt hinne, synovialhinnen. 
Den største muskelen som bøyer albuen er biceps, som er den store muskelen på framsiden av overarmen. Den største muskelen som strekker albuen er triceps, som er den store muskelen på baksiden av overarmen.
Rhinitt

Rhinitt er en betennelse i nesen. Tilstanden er preget av nyseanfall og nesesekresjon. De fleste opplever å bli tette i nesen (nasalstenose), og noen får lett nedsatt allmenntilstand.
Den vanligste rhinitten er den som kommer ved vanlig forkjølelse. Rhinitt kan imidlertid også forekomme ved andre sykdommer, som influensa, morbilli, rubella, scarlatina og difteri. Rhinitt kan også være forårsaket av allergi.
Globus (fabrikk)

Globus AS, tidligere Globus Maskinfabrikk, er et  industriforetak som ligger i Brumunddal i Ringsaker kommune. I 1911 ble Aktieselskapet Treforedlingen Globus stifta.
Nåværende eier, Helge Nordahl Hagen, har siden 1996 eid og drevet Globus Mekaniske Produkter AS, nå Globus AS. Fra 2010-åra produserer bedriften steinplukkere og steinriver, men også snøfresere, tromler, steingrepp, rundballegafler og slodder. I tillegg lager de gravemaskinutstyr.
Hebe

Hebe (gresk: Ἥβη, Hēbē) var i gresk mytologi ungdommens gudinne, (romersk ekvivalent: Juventas), datter av Zevs og Hera gift med Herakles. Hebe var gudenes munnskjenk i gudenes hjem på Olympos, serverte dem nektar, udødlighetsdrikken, og ambrosia, gudenes føde, inntil hun ble gift med Herakles. Hennes etterfølger var den unge trojanske prinsen Ganymedes. Hun fylte også badet for Ares og hjalp Hera opp i sin vogn.
I Evripides' skuespill Heraklidene («Herkules’ barn») innvilget Hebe ønsket til Iolaos om å bli ung igjen for å kunne bekjempe Eurysthevs, ham som påla Herakles' hans tolv storverk. Hebe fikk to barn med Herakles: Alexiares og Aniketos, som forble evig unge.
Navnet Hebe kommer fra det greske ordet for «ung» eller «livets glans(tid)». Romerske Juventas betyr likeledes "ung", tilsvarende dagens engelske ord juvenile, «ungdom». I kunsten er Hebe vanligvis avbildet i en lang kjole uten ermer. Hun ble også dyrket som en gudinne for tilgivelser; frigitt fanger kunne henge deres lenker i hellige lunder i hennes helligdom på Flius på Peloponnes.
Ghosts (2007)

Handling

Skuespillet omhandler temaer fra utroskap og incest til aktiv dødshjelp og barn født utenfor ekteskap. Historien følger fru Alving (Liz Cassie), som etter å ha vært enke i ti år, åpner et barnehjem til minne om sin avdøde ektefelle. Etter hvert som historien skrider fram avslører hun en rekke hemmeligheter om den avdøde kaptein Alving, som får betydelige følger for resten av husstanden, især hennes sønn Oswald og deres hushjelp Regina (Tanya Hossick).
Bien Hoa

Bien Hoa er en by i Dong Nai-provonsen i Đông Nam Bộ-regionen i det sørlige Vietnam. Byen hadde i 2015 1 104 495 innbyggere, og er dermed en av landets største byer. Bien Hoa ligger ved Dong Nai-elva, 32 km nordvest for Ho Chi Minh-byen. Den er et viktig trafikknutepunkt for vei og jernbane.
Som det aller meste av landsdelen Cochinkina er Bien Hoa i et område som ble erobret av vietnameserne fra khmerene først omkring 1700-årene.
Byen vokste til å bli en forstad til Saigon etter Den første indokinesiske krig da titusenvis av flyktninger, særlig katolikker fra Nord-Vietnam bosatte seg her etter å ha blitt evakuert fra de kommunistiske makthaverne under Operasjon Passage to Freedom. Under Vietnamkrigen var flyplassen ved Bien Hoa en av de største og viktigste amerikanske flybasene. Dette gjorde at befolkningen ofte ble utsatte for angrep av bombekastere og andre våpen. Dette var også stedet for de første amerikanske soldatene ble drept under Vietnamkrigen, allerede i 1959.
I 1968 og senere ble mange foreldreløse barn fra et katolsk barnehjem i Bien Hoa bragt til adoptivforeldre i Norge. Dette var den første vietnamesiske «innvandring» til Norge; selv om den hadde sammenheng med krigen, var den vesensforskjellig fra den senere strøm av båtflyktninger da den ble organisert innenfor et styrende, sørvietamesisk stre, og ikke som følge av flukt fra krig og nye seierherrer.
Etter krigen opplevde området en stor tilbakegang, fram til myndighetene innførte en ny politisk linje, Doi Moi også kalt «sosialisme-orienteert markedsøkonomi», som gjorde det mulig med nye økonomiske etableringer. Dette trakk seg utenlandsk kapital, og området ble raskt industrialisert.
Den palearktiske sone

Den palearktiske sone (også kalt den palearktiske regionen, palearktisk faunaregion og Palearktis) er en økosone som omfatter Europa, nordlige Afrika, nordlige og sentrale deler av Den arabiske halvøy og Asia nord for Himalaya.
Den holdes sammen ved en del karakteristiske dyregrupper, men har også store likhetstrekk med Nearktis, som omfatter Nord-Amerika. Disse to blir derfor ofte slått sammen til regionen Holarktis. Den palearktiske region grenser mot den afrotropiske region (Afrika sør for Sahara) og den indomalayiske sone (Sørøst-Asia).
Zonopterus

Utseende

Ganske store (ca. 40 millimeter), avlange, blanke, svarte trebukker med gule tegninger. Antennene er ganske kraftige, rundt halvparten så lange som kroppen, de ytterste leddene lyst gule. Pronotum er ganske ulikt utformet hos hunnen og hannen, omtrent så langt som bredt hos hunnen og mye bredere hos hannen, kan ha rødlig ytterkant. Dekkvingene har to brede, gule tverrstriper. Beina er nokså lange, svarte med gule føtter.

Levevis

Larvene utvikler seg i ved av løvtrær.

Utbredelse

Slekten er utbredt i Sørøst-Asia.
Malangsgrunnen

Malangsgrunnen er en fiskebanke utafor Kvaløya, nord for Senja, i Troms. Den har et dyp på omkring 200 meter.
Tor André Knudsen

Platearbeider

Da Den Gode Firkant ble slått sammen med Knallsyndikatet, et UFFA-basert plateselskap fra Trondheim, til Progress Records hadde Knudsen ansvaret for distribusjonsdelen. I 1996 trakk han seg fra samarbeidet og åpnet platebutikken Tiger i Oslo. Tiger ga også ut Gluecifers første fullengder, men satset hovedsakelig på platesalg og distribusjon, og utvidet etter hvert med en rekke ulike sjangere. Knudsen var butikkens leder helt frem til han døde. Tiger ble kjøpt og drives videre til dags dato av Kristian Kallevik som jobbet på Tiger på den tiden. I 2008 startet Kallevik plateselskapet Fysisk Format som drives fra kjelleren på Tiger.
Mark Addy

Biografi

Addy ble født og oppvost i Tang Hall, York, det var også der han tok utdanningen sin. I 1982–84 deltok han i The Royal Academy of Dramatic Art. Han bor med sin kone Kelly og sine tre barn (Ruby, født 2000; Charlie, født 2003; og Oscar, født 2005) i Rufforth, nært Upper Poppleton landsbyen, nærme York. Addy's forfedre har levd i York siden 1910, da hans oldefar bodde der.

TV-serier

Addy dukket først opp på tv i 1987, i serien The Ritz, deretter i 1988 av A Very Peculiar Practice, etterfulgt av TV framføringer på serier som Heartbeat, Band of Gold, Married... with Children (en episode), Bruised Fruit, Peak Practice, The Thin Blue Line, Too Much Sun, Sunnyside Farm,Trollied og nylig The Syndicate for BBC.
Han spilte Bill Miller i Still Standing og Detektiv Boyle i den andre sesong av den britiske serien The Thin Blue Line. Han dukket også opp på ITV1's komedie dramaen Bonkers, og en annen ITV komedie drama, Bike Squad, i 2008 som Sergeant John Rook.
Addy spilte også Robert Baratheon på HBO's Game of Thrones.
Nå spiller Addy rollen som Hercules, en av hovedpersonene i den nye BBC One-fantasydramaserien Atlantis, som startet den 28. September 2013 i Storbritannia.

Film

Han hadde en hovedrolle i filmen The Full Monty, og spilte rollen som Fred Flintstone i filmen The Flintstones in Viva Rock Vegas i 2000. Han spilte også som medvirkende rolle som Mac McArthur i 1998 filmen Jack Frost, med Michael Keaton. I 2001, spilte han butler for Chris Rock's karakter i filmen Down to Earth, han dukket også opp i A Knight's Tale som Roland. Addy spilte rollen som David Philby i The Time Machine og hadde en gjesterolle som Streamer Captain i Jorden Rundt På 80 Dager med Jackie Chan og Steve Coogan.